السلام عليكم. بسم الله والحمد لله والصلاة والسلام على رسول الله في صحيح مسلم عن تميم الداري رضي الله عنه ان النبي صلى الله عليه وسلم قال الدين النصيحة. قلنا لمن يا رسول
الله قال لله ولكتابه ولرسوله ولائمة المسلمين وعامتهم ولائمة المسلمين وعامتهم. نصيحة هي قيام العبد بما لغيره من حق. هي قيام العبد بما لغيره من حق. والنصيحة هي ارادة الخير المنصوح له. ارادة الخير
هنا. فيعني ايه النصيحة؟ اول حاجة النصيحة ممكن تتقسم على حاجتين. ان منفعة النصيحة للناصح او ان منفعة النصيحة تعود للناصح والمنصوح. منصوح له يعني ايه الكلام ده يعني منفعة النصيحة تعود للناصح في حالة النبي عليه الصلاة والسلام قال قال الدين النصيحة قلنا لمن يا رسول الله؟ قال لله ولكتابه
ولرسوله التلات اركان دول لله ولكتابه ورسوله. لما انت تنصح لله وتنصح لكتاب الله وتنصح لرسول الله صلى الله عليه وسلم منفعة النصيحة تعود لك انت. طيب ولائمة المسلمين وعامتهم المنفعة تعود للناصح والمنصوح لهم
طب يعني ايه؟ يعني ايه النصيحة لله؟ النصح لله. احنا قلنا النصيحة معناها ايه هي قيام العبد بما لغيره من حق فالنصيحة لله ان انت تقوم بحق الله. طب ايه حق الله؟ قال لك اصل كلمة النصح يعني آآ جاية من الاخلاص
يعني نصح العسل يعني خلى العسل خالص من الشوائب من الشمع. فده معنى النصح. فالنصيحة لله ان انت اول حاجة تقوم بحق الله وهو الاخلاص هو التوحيد ان انت تشهد ان لا اله الا الله وان محمدا عبده ورسوله. زي ما النبي عليه الصلاة والسلام لما قال لمعاذ رضي الله عنه اتدري ما حق الله على
العباد قال معاذ الله ورسوله اعلم قال النبي صلى الله عليه وسلم ان يعبدوه ولا يشركوا به شيئا ان يعبدوه ولا يشركوا به شيئا في حق ربنا سبحانه وتعالى ان انت تقيم العبودية. ان انت تخلص لله. دي النصيحة لله. وان انت تتكلم عن ربنا سبحانه وتعالى وان انت
آآ تؤمن باسماء الله وصفاته وان انت تدعو الى الله وان انت تحبب الناس في ربنا سبحانه وتعالى. ده كل ده من النصيحة لله سبحانه وتعالى طيب النصيحة لكتابه احنا قلنا الدين النصيحة قلنا لمن يا رسول الله؟ قال لله ولكتابه. يعني ايه تنصح لكتابه؟ ايه حق الكتاب
اول حاجة ان انت تؤمن به وان انت آآ تمتثل الاوامر اللي جت في القرآن. وان انت تجتنب النواهي اللي القرآن نهى عنها. وان انت توقر القرآن وتحفظ القرآن وتبلغ ايات الله سبحانه وتعالى وتفهم معانيه. كل ده من النصح لكتاب الله سبحانه وتعالى. وان انت تدافع عن القرآن
حد بيحرف اية حد بيطلع شبهة ان انت تدافع القرآن ده من النصح لكتاب الله سبحانه وتعالى طيب ايه كمان؟ قال لله ولكتابه ولرسوله صلى الله عليه وسلم. النصح للنبي عليه الصلاة والسلام. ازاي تنصح للنبي؟ ايه حق النبي عليه الصلاة والسلام
سلام عليكم. اول حاجة ان انت تتبع النبي عليه الصلاة والسلام. وان انت تقتدي بالنبي عليه الصلاة والسلام في في كل شيء في اقواله وفي افعاله وفي هديه صلى الله عليه وسلم. تالت حاجة ودي مهمة ان انت تدافع عن النبي عليه الصلاة والسلام. وان انت تذب عن النبي وعن آآ سنة النبي عليه
الصلاة والسلام ما استطعت. يعني انت تقدر تعمله ايه؟ انت حد مسلا اساء للنبي عليه الصلاة والسلام زي الهجمات اللي موجودة دلوقتي تقدر تعمل ايه؟ تقدر ان انت تقرأ سيرة النبي تقدر ان انت تطبق سنة النبي عليه الصلاة والسلام في بيتك. تقدر ان انت تنشر احاديث النبي عليه الصلاة والسلام. والنبي عليه الصلاة والسلام قال بلغوا عني ولو اية
تحيي سنة النبي عليه الصلاة والسلام ان انت من سن في الاسلام سنة حسنة ان انت تنشر سنن النبي عليه الصلاة والسلام المهجورة بين الناس تقدر تعمل ايه تاني تقدر
تقدر ان انت نصرة للنبي عليه الصلاة والسلام. يعني يا شباب من النصيحة للنبي عليه الصلاة والسلام من حق النبي عليه الصلاة والسلام ان انت تدافع عنه. ان تذب عن النبي عليه الصلاة والسلام. فمن من الدفاع عن النبي عليه الصلاة والسلام ان انت تقدر عليه تعمل دلوقتي ايه؟ ان انت تكمل في المقاطعة. فده النصيحة للنبي صلى
الله عليه وسلم. اتعلم سنة النبي. تنشر سنة النبي عليه الصلاة والسلام. تدافع عن النبي عليه الصلاة والسلام. ان انت تحب النبي عليه الصلاة والسلام. وان انت تقتدي بالنبي عليه
والسلام في اخلاقه وفي افعاله وفي هديه صلى الله عليه وسلم. طيب التلات حاجات التلات اركان النصيحة لله ولكتابه ولرسوله ان نفع بتاع النصيحة بيعود على مين؟ ربنا سبحانه وتعالى قال ان احسنتم احسنتم لانفسكم. فالنصح لله ولكتابه ولرسوله
النفع بتاع النصح ده يعود عليك انت بس انت اللي تنتفع فلما انت تنصر ربنا سبحانه وتعالى لما تخلص العبادة لله لما تؤمن بكتاب الله لما تنصر النبي عليه الصلاة والسلام وتتبع هدي النبي عليه الصلاة والسلام وتدافع عن النبي
وتقاطع نصرة للنبي عليه الصلاة والسلام انت اللي بتستفيد. انت اللي تنتفع. تنتفع في الدنيا وتنتفع في الاخرة. شرف لك في الدنيا وشرف في الاخرة عند الله سبحانه وتعالى يوم القيامة. طيب بعد كده ايه؟ قال ولائمة المسلمين وعامتي. ده القسم التاني اللي
هيعود عليك ويعود على المنصوح المنصوح له. يعني ايه ائمة المسلمين؟ ائمة المسلمين اما المقصود بها العلماء ائمة المسلمين هي العلماء او الامراء. العلماء ايه حق العلماء علينا؟ حق العلماء ان انت تحب اهل العلم
ان انت تعظم اهل العلم. ان انت تنصح لاهل العلم. يعني ايه تنصح؟ يعني لو لقيت حد من اهل العلم عنده مشكلة عنده خطأ تقدر ان انت تنصحه تستر عيوبه تدافع عنه توصله النصيحة بطريقة كويسة. آآ لقيت حد بيتكلم عنه بيطلع عنه كلام ان انت تدافع عنه لو الكلام ده باطل
ان انت تنشر كلام اهل العلم في وسط الناس. ان انت تحبب الناس في اهل العلم. كل ده من النصيحة لائمة المسلمين الربانية. لائمة المسلمين اما العلماء واما الامراء. حق الامراء ده محتاج يعني محتاج بيان
اصيل شوية يعني محتاج تأصيل حد من اهل العلم الثقات من اهل السنة والجماعة اهل العلماء الربانيين. الموضوع محتاج تبيين شوية. ايه حق الراعي والرعية؟ آآ مين هم ائمة المسلمين
ايه حدود الطاعة؟ كل ده محتاج تبيين؟ يعني ايه النصح لائمة المسلمين؟ اسقاط ده على الواقع ازاي بتاعنا ؟ فكل ده محتاج تبيين من اهل العلم، محتاج آآ محتاج رسوخ انا مش هقدر اتكلم في حاجة زي كده لان انا مش اهلل ده واسقاط الاحاديث على الواقع محتاجة فقه محتاجة تبيين. فممكن
اقرأوا في حد من المتخصصين من اهل العلم في آآ في الباب ده في حق الراعي والرعية في مسألة النصح لائمة المسلمين ازاي ازاي يكون النصح لائمة المسلمين؟ القسم الاخير قال لائمة المسلمين وعامتهم. عامة المسلمين. هي دي النصيحة اللي احنا ايه؟ اللي احنا نعرفها
ان انت اخوك طلب منك نصيحة من حق المسلم على المسلم لو استنصح ان هو طلب منك النصيحة ان انت تنصح له. تنصح ليه ان انت تريد له الخير هي ارادة الخير المنصوح له
ان انت تحب لاخوك المسلم اللي انت بتحبه لنفسك. ان انت تنصحه. ان انت لو شفته ماشي في طريق غلطان انت تكلمه. بطريقة النصيحة الحلوة بالحكمة والموعظة الحسنة وان انت تاخد بايده وان انت تساعده وان انت تقف جنبه. كل ده من النصيحة للمسلم. حق المسلم على المسلم. ان انت ما تسيبش اخوك المسلم آآ شايفه
وبيبعد عن ربنا سبحانه وتعالى وبعيد عن الطريق وانت تسيبه تنصحه. ده واجب عليك. وكل واحد مننا يأمر بالمعروف وينهى عن المنكر. باللي هو يقدر عليه. فنتعلم من الحديس ده اول حاجة معنى النصيحة دي النصيحة ان احنا ننصح لله ولكتاب الله ولرسول الله صلى الله عليه وسلم ولائمة المسلمين وعامتهم
جزاكم الله خيرا ان شاء الله نكمل في المقطع اللي جاي بكرة بازن الله. عايزكم تجتهدوا في الحفظ. جزاكم الله خيرا والسلام عليكم ورحمة الله وبركاته